Nguyễn Tấn Dũng

Nguyễn Tấn Dũng (født 1949) var Vietnams statsminister fra 2006 til 2016.  

Liv og virke
 Bakgrunn
Nguyễn Tấn Dũng ble født i Ca Mau-provinsen i Sør-Vietnam, og tok en utdanning innen jus. Han ble medlem av det vietnamesiske kommunistpartiet 10. juni 1967, og vervet seg senere inn som soldat i FNL. 

Politiker
Han har blitt valgt til partiets politbyrå ved den åttende, niende og tiende nasjonalkongress.

Statsminister
Han ble valgt til Vietnams statsminister av Vietnams nasjonalforsamling den 27. juni 2006. Han er den yngste vietnamesiske statsministeren som er blitt valgt.

I januar 2007 hadde Nguyễn Tấn Dũng møte med pave Benedikt XVI i Vatikanet. Det var første gang en vietnamesisk leder på et så høyt nivå møtte paven. Møtet ble sett som et viktig steg for å normalisere forbindelsene mellom de to statene.Vietnam in historical Vatican meet CNN, 25. januar 2007

Etter Nguyễn Tấn Dũng hadde møte med den russiske presidenten Dmitrij Medvedev i Moskva i desember 2009 ble det offentliggjort at Vietnam hadde inngått avtale om store våpenkjøp fra Russland, primært undervannsbåter og jagerfly. Nga Pham: Vietnam orders submarines and warplanes from Russia BBC, 16. desember 2009

I april 2010 var Nguyễn Tấn Dũng tilstede på president Barack Obamas konferanse om atomkraftsikkerhet i Washington D.C..Officials Attending the Nuclear Summit in Washington, D.C.  Fox News, 11. april 2012. Han møtte der også andre amerikanske ledere og man diskuterte blant annet et nærmere økonomisk og strategisk samarbeid mellom de to landene.John Aloysius Farrell: Vietnamese leader focuses on China, climate change Global Post, 17. april 2010

Under et møte med Japans statsminister Naoto Kan i Hanoi oktober 2010 ble det inngått en avtale om et nærmere samarbeid mellom Japan og Vietnam, hvor Japan skal bygge to kjernefysiske reaktorer for Vietnam, samtidig som Japan skal bidra med utvinningen av sjeldne mineraler i VietnamRare earths supply deal between Japan and Vietnam BBC, 31. oktober 2011. I forbindelse med nye samtaler mellom de to statsministrene i april 2012 ble det rapportert om framgang i samarbeidet, samtidig som det ble offentliggjort at en ny avtale som åpner for at vietnamesere kan arbeide som helsearbeidere i Japan.Noda confirms nuclear progress with Vietnam Japan Times, 23. april 2012

 Referanser 

Kategori:Vietnamesiske statsministre
Kategori:Personer fra provinsen Ca Mau